 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቕትለት በርሊን ስሎቫኪያ ሰለስተ ዲፕሎማሰኛታት ሩስያ ክትሰጉግያ 11 ነሓሰ 2020 ምንጪ ስእሊ, AFP መግለጺ ስእሊ, ኣብ ስደት ዝነበረ ቼቼን ብጥይት ዝተቐተለሉ ቦታ ስሎቫኪያ ብጉዳይ ኣብ ዝሓለፈ ዓመት ኣብ በርሊን ዝተቐትለ ጆርጂያዊ ሰብኣይ ብዝተሓሓዝ ኣብ ሃገራ ዘለው ሰለስተ ሰራሕተኛታት ኤምባሲ ሩሲያ ክትሰጉግያ ጀርመን ሩስያ ኣብ ስደት ዝነበረ ጆርጂያዊ ተቃላሲ ዘሊምክሃን ክሃንጎሽቪሊ ንኽቕተል መምርሒ ሂባ ክትብል ትኸሳ እዚ ወዲ 40 ዓመት ዝሓለፈ ዓመት ወርሒ ነሓሰዩ ኣብ በርሊን ኣብ ዝርከብ ሓደ መዘናግዒ ብጥይት ተቐቲሉ ቫዲም ኬ ዝተባህለ ሩሲያዊ ዜግነት ዘለዎ ሰብ ብቕትለት ዘሊምክሃን ተኸሲሱ ነይሩ ዘደንቕ ታሪኽ ጠዓምቲ ጸብሒ ሂትለር ሂትለር ዝነብረሉ ዝነበረ ገዛ ናብ መደበር ፖሊስ ክቕየርዩ ወሃቢ ቃል ሚኒስትሪ ጉዳያት ወጻኢ ስሎቫክ ምኽንያት ምስጓግ እቶም ዲፕሎማሰኛታት ሩሲያ ከብርህ እንከሎ ካብ ኣገልግሎት ስለያ ስሎቫክ ብመሰረት ዝረኸብናዮ ሓበሬታ ዲፕሎማሲያዊ ምሕዝነት ስምምዕ ቬና ዝጻረር ተግባራት እዩ ዘለዎም ኢሉ ብተወሳኺ ኣብ ሴንት ፒተርስበርግ ኣብ ዝርከብ ጀነራል ቆንስል ዝተዋህበ ናይ ስሎቫክ ቪዛ ብዘይኣግባቡ ተጠቒሞም ምስዚ ብዝተሓሓዝ ድማ ኣብ ግዝኣት ኣባል ሕብረት ኤውሮጳን ኔቶን ዝኾነት ሃገር ከቢድ ገበን ተፈጺሙዩ ይብል ሓደ ማዕከን ዜና ውሽጢ ሃገርን ቤሊንግካት ዶት ኮም bellingcat.com ዝተባህለ እቲ ቀታሊ ናይ ስሎቫኪያ ቪዛ ተጠቒሙ ናብ ኤውሮጳ ከምዝኣተወ ይገልጽ በዚ ምኽንያት እቶም ሰለስተ ዲፕሎማሰኛታት ኣብ ዝመጽእ ሓሙስ 13 ነሓሰ 2020 ካብታ ሃገር ክወጽኡ መምርሒ ተዋሂቡ ኣሎ ምንጪ ስእሊ, EPA መግለጺ ስእሊ, ሰልፈተኛታት ጆርጂያ ስእሊ እቲ ዝተቐትለ ሰብኣይ ብምሓዝ ኣብ ፊት ኤምባሲ ጀርመን ናይ ተቐዓውሞ ሰልፊ ገይሮምዮም ሩሲያ ኣብዚ ጉዳይ መልሲ ክህብየ ካብ ምባል ወጻኢ ዝርዝር ነጥቢታት ኣይገለጸትን ኣብ ዝሓለፈ ዓመት ወርሒ ታሕሳስ 2019 ጀርመን ኣብ ቕትለት ጆርጂያዊ ተቃላሲ ዘሊምክሃን ክሃንጎሽቪሊ ኢድ ኣለዎም ዝበለቶም ክልተ ዲፕሎማሰኛታት ሩሲያ ካብ ሃገራ ሰጒጓያ ዓቃቢ ሕጊ ጀርመን ከምዝሓበሮ ቫዲም ኬ - ቫዲም ኤስ ዝብል ሽም ብዘለዎ ሰብ-መዚ ሩሲያ ቅድሚ ሓደ ወርሒ ብዝሓተሙዎ ፓስፖርት ብነሓሰ 2019 ካብ ሞስኮ ናብ ፓሪስ - ድሕሪኡ ድማ ካብ ዋርሰው ናብ በርሊን ከም ዝተጓዕዘ ይጠቅስ ብ23 ነሓሰ ድማ ብሽክሌታ ገይሩ ጆርጂያዊ ታቃላሲ ዘሊምክሃን ክሃንጎሽቪሊ ናብ ዘለዎ ብምኻድ ድምጺ ብዘይብሉ መሳርሒ ቀቲሉዎ እንትብሉ ኣብ ርእሲ እቲ ግዳይ ተወሳኺ ክልተ ጥይት ተኲሱ ቀቲሉዎ ይብሉ ሩሲያ ነዚ ኹሉ ፍጹም መሰረት ዘይብሉ ክሲ ብማለት ምስ ቅትለት እቲ ጆርጂያዊ ዘራኽብ ጉዳይ የብለይን ክትብል ክትነጽጎ ጸኒሓ ዘሊምክሃን ክሃንጎሽቪሊ መንዩ? 